《答李斗山明府冬日京邸见寄来韵》
清代·成鹫

一九还二九，相逢不出手。多谢意中人，寄书方外友。

日暮无好怀，抚景惭衰朽。卧雪忽经春，东风起杨柳。

遥遥怀古欢，澹澹如玄酒。名心即道心，无拒亦无受。

至道予所思，荣名君自有。大业戒速成，保之为可久。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。